कृत्रिम बारिश
कृत्रिम बारिश, मेघ-बीजन या बादल की बुआई (अंग्रेजी; Cloud seeding क्लाउड सीडिंग) एक प्रकार का मौसम संशोधन है जिसका उद्देश्य हवा में मेघ संघनन या बर्फ के नाभिक के रूप में काम करने वाले पदार्थों को फैलाकर, बादलों के भीतर होने वाली सूक्ष्म प्रक्रियाओं को बदल कर, उनसे गिरने वाले वर्षण की मात्रा या प्रकार को बदलना है। आम तौर पर कृत्रिम बारिश से आशय वर्षा (बारिश या बर्फ) को बढ़ाना है, लेकिन हवाई अड्डों जैसी जगहों पर जहाँ मौसम की स्थिति परिचालन पर प्रतिकूल प्रभाव डाल सकती हैं, वहाँ ओलावृष्टि रोकने और धुंध हटाने में भी व्यापक रूप से कृत्रिम बारिश को अपनाया जाता है।
एयर अम्ब्रेला
एयर अम्ब्रेला को अदृश्य छाता या हवा छाता भी कहा जाता है। यह एक इलेक्ट्रॉनिक छाता होता है जिसका प्रयोग बारिश से बचने के लिए किया जाता है। इस छाते के ऊपरी सिरे कुछ चौड़े होते हैं जिससे हवा की फुहारें तेजी से निकलती है। यह तेज हवा बारिश की बूँदों को दूर फेकती है। इस छाते के निचले सिरे पर स्विच होता है जिसका सम्बन्ध मोटर और कंट्रोलर से होता है।